फिल्म 'होप और हम' में नसीरुद्दीन शाह, सोनाली कुलकर्णी, कबीर साजिद, नवीन कस्तूरीया और आमिर बशीर जैसे कई मंझे कलाकारों ने काम किया है। फिल्म की कहानी श्रीवास्तव परिवार की है। सभी की जिंदगी परिवार के सबसे सीनियर मेंबर, नागेश (नसीरुद्दीन शाह) से प्रभावित है, जिन्हें मिस्टर सनेक्कन नामक ट्रेडिशनल कापीइंग मशीन का जुनून सवार है। यह इंसानों के भावनाओं से जुड़ी एक सीधी-सादी कहानी है, जिसे परिवार के हर सदस्य की जिंदगी के जरिए दर्शाया गया है क्योंकि सभी एक दूसरे से जुड़े हुए हैं। पूरा परिवार नागेश के पुराने तरीकों के खिलाफ हो जाता है और इस तरह यह फिल्म नए और पुराने विचारों के बीच ट्रैन्ज़िशन की कहानी बयां करती है, जिसे तीन अलग-अलग जनरेशन के आईडियाज़ और आइडल्स के जरिए दिखाया गया है।